แรงขาย “แบงก์-ค้าปลีก” กด SET ปิดเช้าลบ 3 จุด จับตาบ่ายลงต่อ
SET ปิดเช้าลบ 3 จุด เผชิญแรงขายทำกำไรแบงก์-ค้าปลีก หลังเข้าเขตซื้อมากเกินไป ด้านนักลงทุนรอตัวเลขเงินเฟ้อ “สหรัฐ” พรุ่งนี้ แนวโน้มช่วงบ่ายคาดเคลื่อนไหวในแดนลบต่อเนื่องจากขาดปัจจัยใหม่หนุน ให้แนวรับ 1,678 จุด และแนวต้าน 1,700 จุด
SET ปิดเช้าลบ 3 จุด เผชิญแรงขายทำกำไรแบงก์-ค้าปลีก หลังเข้าเขตซื้อมากเกินไป ด้านนักลงทุนรอตัวเลขเงินเฟ้อ “สหรัฐ” พรุ่งนี้ แนวโน้มช่วงบ่ายคาดเคลื่อนไหวในแดนลบต่อเนื่องจากขาดปัจจัยใหม่หนุน ให้แนวรับ 1,678 จุด และแนวต้าน 1,700 จุด
11 ม.ค. 2566

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้านี้ปรับลงไปเกือบ 10 จุดจากก่อนหน้านี้ขึ้นไปค่อนข้างแรง หรือ +5% จากจุดต่ำสุดเดิมที่บริเวณ 1,600 จุด เนื่องจากรับข่าวดีไปพอสมควรแล้ว ไม่ว่าจะเป็นจีนเปิดประเทศอย่างเป็นทางการหนุนจำนวนนักท่องเที่ยวเข้าไทย, คลายกังวลการปรับขึ้นดอกเบี้ยของธนาคารกลางสหรัฐ (เฟด) ขณะที่ Valuation ของตลาดหุ้นไทยเริ่มแพงเมื่อเข้าใกล้ระดับ 1,700 จุดทำให้ตลาดพักตัวลงมา
สำหรับแนวโน้มการลงทุนภาคบ่าย คาดว่าตลาดน่าจะยังเคลื่อนไหวในแดนลบต่อไป เนื่องจากขาดปัจจัยใหม่เข้ามาผลักดันให้ตลาดขึ้นไปได้ไกล ขณะที่นักลงทุนรอติดตามตัวเลขเงินเฟ้อสหรัฐคืนวันพฤหัสบดีนี้ หากต่ำกว่าคาดจะเป็นปัจจัยบวกต่อสินทรัพย์เสี่ยง และตัวเลขสต็อกน้ำมันดิบสหรัฐในคืนนี้ ตลาดคาดลดลง 2 ล้านบาร์เรล หากลดลงมากกว่าคาดจะหนุนราคาน้ำมันดิบปรับขึ้นเป็นบวกต่อหุ้นกลุ่มน้ำมัน ให้แนวรับไว้ที่ 1,678 จุด และแนวต้าน 1,700 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 2,315.41 ล้านบาท ปิดที่ 68.75 บาท ลดลง 2.25 บาท
AOT มูลค่าการซื้อขาย 1,991.86 ล้านบาท ปิดที่ 74.25 บาท ลดลง 1.00 บาท
KBANK มูลค่าการซื้อขาย 1,621.14 ล้านบาท ปิดที่ 154.50 บาท ลดลง 1.00 บาท
BBL มูลค่าการซื้อขาย 1,257.20 ล้านบาท ปิดที่ 157.00 บาท ลดลง 2.00 บาท
DELTA มูลค่าการซื้อขาย 1,159.57 ล้านบาท ปิดที่ 848.00 บาท เพิ่มขึ้น 16.00 บาท